Case ID: 1027946
Sentence 0: Bakı Apellyasiya Məhkəməsi Mülki Kollegiyasının 15 fevral 2019-cu il tarixli qətnaməsi ilə (hakimlər: M.A.Məmmədov, X.A.Mərdanova, X.Ə.Sarıyev) İddiaçı ASC və cavabdeh Cavabdeh tərəfindən verilmiş apellyasiya şikayətləri qismən təmin edilmiş, Bakı şəhəri Xətai rayon məhkəməsinin 03 may 2018-ci il tarixli qətnaməsi apellyasiya baxışının predmeti olan hissədə qismən, yəni cavabdehdən iddiaçı Bankın xeyrinə tutulacaq faiz və cərimə borcunun məbləğinin müəyyən edilməsi hissələrində dəyişdirilmiş, İddiaçı ilə Cavabdeh arasında bağlanmış 05.06.2013-cü il tarixli “Kredit müqaviləsi” üzrə kreditdən istifadəyə görə hesablanmış faiz borcunun ödənilməsi məqsədi ilə 6.071,66 manat, ödənişin gecikdirilməsinə görə tətbiq edilmiş cərimənin ödənilməsi məqsədi ilə 1.738,72 manat məbləğində pulun Cavabdeh tutularaq İddiaçı-yə ödənilməsi qət edilmiş, qətnamə apellyasiya baxışının predmetini təşkil edən qalan hissədə, yəni ipoteka predmeti olan mənzilin ilkin satış qiymətinin 80.000 manat müəyyən edilməsi hissəsində dəyişdirilmədən saxlanılmışdır.Qətnamə ilə həmçinin müəyyən edilmişdir ki, Xətai rayon Məhkəməsi tərəfindən qəbul edilmiş 03 may 2018-ci il tarixli qətnamə 05.06.2013-cü il tarixli “Kredit müqaviləsi” üzrə yaranmış əsas kredit borcunun ödənilməsi məqsədi ilə 33.453,83 manat, “tutmanın ipoteka predmetinə yönəldilməsi barədə” bildirişin qeydə alınmasına görə ödənilmiş dövlət rüsumunun əvəzi olaraq 30 manat, sənədlərin notarial qaydada təsdiqlənməsi üçün çəkilmiş xərclərin əvəzi olaraq 20 manat, iddia ərizəsinin verilməsi üçün ödənilmiş dövlət rüsumunun əvəzi olaraq 30 manat məbləğində pulun Cavabdeh tutularaq İddiaçı-yə ödənilməsi, tutmanın ipoteka predmeti olan mənzilə yönəldilməsi, mənzilin açıq hərracdan satılması, satıldıqdan sonra ən geci 1 ay ərzində cavabdehin həmin mənzildən çıxarılması və mənzilin boşaldılması, iddianın qalan hissədə təmin edilməməsi, iş üzrə keçirilmiş ekspertiza tədqiqatının dəyərini təşkil edən 250 manat məbləğində pulun dövlət büdcəsi xeyrinə, digər bir ekspertiza tədqiqatının dəyərini təşkil edən 250 manat məbləğində isə pulun “xxxx” MMC-nin xeyrinə cavabdehdən tutulması hissəsində hazırki apellyasiya baxışının predmeti olmamışdır.